Държавен вестник, бр. 17, 2012 г., стр. 101

БРОЙ  17	
Д Ъ Р Ж А В Е Н  В Е С Т Н И К 	
СТР.  101  
5. Изисквания към материалната база
Практическото обучение се организира като 
учебна и производствена практика. Местата 
за провеждане на обучението по практика са: 
учебни лаборатории, работилници, учебни це-
хове, специализирани учебни бази в обучаващи 
институции, специализирани учебни бази в учи-
лища и центрове за професионално обучение, 
предприятия на физически или юридически лица, 
учебно-производствени бази към предприятия и 
фирми. Обучаващите институции могат да ор-
ганизират практическо обучение самостоятелно 
или съвместно с физически или юридически 
лица при спазване на нормативните изисквания.
5.1. Учебен кабинет
В учебен кабинет се провежда обучението по 
теория на професията и специалността. Кабине-
тът се оборудва със съответните дидактически 
средства, материали, осигуряващи условия за 
провеждане на учебния процес, и самостоятелна 
учебна дейност на всеки обучаван.
5.1.1. Основно оборудване и обзавеждане
Работно място на всеки обучаван (работна 
маса и стол), работно място на обучаващия 
(работна маса и стол), учебна дъска, шкафове, 
компютърна техника,  дъска за писане, други 
средства за обучение и дидактическа техника.
5.1.2. Учебни помагала: демонстрационни 
макети и модели, реални образци, онагледяващи 
табла, софтуерни продукти, свързани с техниката 
и технологията на професията и специалността, 
учебни видеофилми и др.
5.2. Учебни лаборатории
Предназначението на учебните лаборатории 
е провеждане на обучение по учебна практика 
за формиране на професионални компетенции, 
необходими за успешно упражняване на профе-
сията. Планирането, разположението и оборуд-
ването на учебните лаборатории са съобразени 
със спецификата на учебната работа, целите 
и задачите на обучението по професията, със 
санитарно-хигиенните изисквания и изисква-
нията за здравословни и безопасни условия на 
труд (ЗБУТ).
Обзавеждането на лабораториите включва: 
работни места за обучаваните и за обучаващия с 
водна и електрическа инсталация и инсталация за 
обратните води. Целесъобразно е работните места 
да бъдат разположени успоредно или шахматно 
на общ плот в единия край на помещението, 
облицовани с подходящ материал. Под плота се 
монтират шкафове за съхранение на приборите и 
съдовете, необходими за лабораторни упражнения 
по неорганична и органична химия, аналитична 
химия и инструментални методи, физикохимия 
и учебните предмети от специфичната професи-
онална подготовка за всяка специалност. Върху 
плота на стелажи се подреждат необходимата 
стъклария и реактиви. 
В лабораториите, в които се провежда обуче-
ние по предмети от отрасловата и специфичната 
професионална подготовка,  следва да се осигу-
рят технически и инсталационни съоръжения с 
общо предназначение: автоматично включване 
и изключване на осветлението, на завесите, на 
екрана, на вентилационната и електрическата 
инсталация. В лабораториите трябва да има 
аптечка, средства за гасене на пожари, лични 
предпазни средства, вентилационни устройства.
За осигуряване на дидактическите изисква-
ния за обучение към лабораториите трябва да 
има следните помещения: тегловно, апаратно, 
подготвително и хранилище за реактиви. В не-
посредствена близост до лабораториите трябва 
да бъдат осигурени и оборудвани помещения 
за материали, апаратура, подготовка на упраж-
ненията и склад за съхранение на реактивите. 
Складът се поддържа в готовност да обезпечи 
всички лабораторни упражнения с необходимите 
реактиви и стъклария. Реактивите се съхраня-
ват в заключени шкафове и са под контрола на 
учителя, отговарящ за лабораторията.   
5.2.1. Учебна лаборатория по неорганична 
химия, органична химия и физикохимия 
Лабораторията е предназначена за провеж-
дане на упражнения по посочените и близки до 
тях учебни предмети. Оборудването включва: 
компютри, демонстрационна маса, светеща 
периодична система, дестилатор, сушилни, ел. 
котлони, предпазни мрежи, пещи за накаляване, 
камина, водни, пясъчни и маслени бани, вани, 
филтри, центрофуги, технически и аналитични 
везни, pH метри, статив с комплект от реактиви, 
лабораторни съдове, макети, модели  и схеми, 
прибори и пособия и др. съобразно действащите 
нормативи. Оборудването на учебните лаборато-
рии трябва да се обогатява периодично съобразно 
новостите в учебното съдържание и предоставя-
ните на пазара дидактически материали. 
5.2.2. Учебна лаборатория по аналитична 
химия и инструментални методи
Лабораторията е предназначена за провеж-
дане на упражнения по аналитична химия и 
инструментални методи. Оборудването включва: 
компютри, демонстрационна маса, дестилатор, 
сушилни, пещи, камина, водни, пясъчни и мас-
лени бани, центрофуги, технически и аналитични 
везни, pH метри, полярограф, уред за електро-
тегловен анализ, фотометри, спектрофотометри, 
рефрактометри, хроматограф, апарат на Орса, 
статив с комплект от реактиви за качествен 
анализ, лабораторни съдове, прибори и пособия 
и др. съобразно действащите нормативи.
6. Изисквания към обучаващите
Професионалната подготовка по професията 
„Химик-оператор“ се извършва от лица с обра-
зователно-квалификационна степен „магистър“, 
„бакалавър“ по специалности от професионално 
направление „Химически науки“ от област на 
висше образование „Природни науки, математика 
и информатика“ и по специалности от професи-
онално направление „Химични технологии“ от 
област „Технически науки“ от Класификатора 
на областите на висше образование и професи-
оналните направления, приет с ПМС № 125 от 
2002 г. (ДВ, бр. 64 от 2002 г.), и съответстващи 
на учебните предмети (модули) от професионал-
ната подготовка.
С цел максимално използване на информаци-
онните технологии в учебния процес е желателно 
обучаващите да притежават знания и умения за 
работа с компютър и специализирани софтуерни 
продукти.